**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2024**

**RAPORT DE SPECIALITATE**

**la** **Proiectul de hotărâre privind modificarea Organigramei și a Statului de funcții ale**

**Spitalului de Pneumoftiziologie Satu Mare**

Referitor la Proiectul de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare,

ca urmare a adresei Spitalului de Pneumoftiziologie Satu Mare cu nr. 5012/14.08.2024 înregistrată la Consiliul Județean Satu Mare cu nr. 17742/14.08.2024, prin care s-a înaintat Nota de fundamentare cu nr. 5011/14.08.2024 privind aprobarea modificării Organigramei și a Statului de funcții ale Spitalului de Pneumoftiziologie Satu Mare,

raportat la:

- Hotărârea Consiliului Județean Satu Mare nr. 175/14.12.2023 privind reorganizarea și aprobarea Organigramei, Statului de funcții și a Regulamentului de Organizare și Funcționare ale Spitalului de PneumoftiziologieSatu Mare,

- Hotărârea Consiliului Județean Satu Mare nr. 85/30.05.2024 privind modificarea Statului de funcții al Spitalului de Pneumoftiziologie Satu Mare,

ținând cont de:

- Legea nr. 95/2006 privind reforma în domeniul sănătății, republicată, cu modificările și completările ulterioare,

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VIII - Familia ocupațională de funcții bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) și c) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia:*“Art. 15 Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;*

*c) aprobă organigrama și modificarea acesteia;”*

- Dispoziția Președintelui Consiliului Județean Satu Mare nr. 235/2019 pentru modificarea anexei la Dispoziția nr. 70/2019 privind aprobarea structurii organizatorice a Spitalului de Pneumoftiziologie Satu Mare.

Spitalul de Pneumoftiziologie Satu Mare solicită aprobarea modificării Organigramei și a Statului de funcții cu 264 posturi, din care 9 posturi de conducere și 255 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat funcții aprobat*** | **Nr. poziție propus din**  ***Stat funcții modificat*** | **Post existent**  **în *Stat funcții aprobat*** | **Solicitare** | **Post propus în *Stat funcții modificat*** |
| poziția 105 | poziția 163 | asistent medical debutant (PL) | mutare post vacant | asistent medical debutant (PL) |
| poziția 139 | poziția 138 | asistent medical debutant (PL) | transformare prin promovare | asistent medical (PL) |
| poziția 142 | poziția 141 | medic primar (S) | transformare post vacant | medic rezident  anul IV (S) |
| poziția 211 | poziția 211 | economist II (S) | transformare prin promovare | economist gradul I (S) |
| poziția 216 | poziția 216 | referent de specialitate II (S) | transformare post vacant | referent de specialitate III (S) |

Modificarea organigramei și a statului de funcții este necesară ca urmare a reorganizării structurilor funcționale și pentru următoarele considerente:

1. ***La Secția Pneumologie II Bixad se solicită mutarea unui post vacant de asistent medical debutant (PL),*** identificat la poziția nr.105 din statul de funcții aprobat, la Dispensarul TBC Negrești-Oaș, identificat la poziția nr.163 din statul de funcții modificat, conform anexei nr.II, cap.I, pct.2, lit.a.1, nr.crt.37 din Legea-cadru nr.153/2017.
2. ***La Ambulatoriul Integrat se solicită transformarea prin promovare*** a unui post de asistent medical debutant (cu PL), identificat la poziția nr.139 din statul de funcții aprobat în post de asistent medical (cu PL), identificat la poziția nr.138 din statul de funcții modificat***,*** conform anexei nr.II, cap.I, pct.2, lit.a1, nr.crt.36 din Legea-cadru nr.153/2017, cu modificările și completările ulterioare. Titulara postului a promovat examenul de promovare, conform procesului verbal nr. 4631/30.07.2024.
3. ***La Compartimentul prevenire a infecțiilor asociate asistenței medicale (CPIAAM) se solicită transformarea postului vacant*** de medic primar (S), identificat la poziția nr. 142 din statul de funcții aprobat, în post de medic rezident anul IV (S), identificat la poziția nr. 141 din statul de funcții modificat, conform anexei nr.II, cap.I, pct.2, lit.a.1, nr.crt.6 din Legea-cadru nr.153/2017, cu modificările și completările ulterioare.
4. ***La Compartimentul aprovizionare și achiziții publice se solicită transformarea prin promovare*** a unui post de economist II (S), identificat la poziția nr. 211 din statul de funcții aprobat, în post de economist I (S), identificat la poziția nr. 211 din statul de funcții modificat, conform anexei nr.VIII, lit.B, pct.I, lit.b) nr.crt.3 din Legea-cadru nr.153/2017, cu modificările și completările ulterioare. Menționăm că, titulara postului a promovat examenul de promovare, conform Procesului verbal nr.4670/31.07.2024.
5. ***La Compartimentul RUNOS se solicită transformarea postului vacant*** de referent de specialitate II, identificat la poziția nr. 216 din statul de funcții aprobat, în post de referent de specialitate III, identificat la poziția nr. 216 din statul de funcții modificat***,*** conform anexei nr.VIII, lit.B, pct.I, lit.b) nr.crt.2 din Legea-cadru nr.153/2017, cu modificările și completările ulterioare.

Ca urmare a mutării unui post, are loc renumerotarea posturilor din statul de funcții modificat și menționăm că Spitalul de Pneumoftiziologie Satu Mare se încadrează în normativele de personal și în cheltuielile de personal prevăzute în Bugetul de venituri și cheltuieli al spitalului, aprobat pentru anul 2024.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Organigramei și a Statului de funcții ale Spitalului de Pneumoftiziologie Satu Mare.

**Șef Serviciu ,**

**Bîja Tania**

**Vizat juridic,**

**Pop Nicoleta**

**Consilier,**

**Luțaș Ivett**